21. 5. 79 De Europæiske Fællesskabers Tidende Nr. C 128/9 
Udtalelse om »Forslag til Rådets afgørelse om revision af det andet flerårige forsknings- og 
udviklingsprogram for Det europæiske økonomiske Fællesskab på miljøområdet (indirekte 
aktion), der blev vedtaget ved afgørelse 76/311/EØF« 
Den tekst, som har været genstand for udtalelsen, er offentliggjort i De Europæiske Fælles­
skabers Tidende nr. C 173 side 3 af 20. juli 1978. 
A. UDTALELSENS JURIDISKE GRUNDLAG 
Rådet besluttede den 17. juli 1978 i medfør af artikel 198 i traktaten om oprettelse af Det 
europæiske økonomiske Fællesskab, at høre Det økonomiske og sociale Udvalg om de 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 164. plenarforsamling afholdt i Bruxelles, 
den 19.—20. december 1978 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig art. 198, 
under henvisning til anmodning af 17. juli 1978 fra 
Rådet for de europæiske Fælllesskaber om en udtalelse, 
under henvisning til beslutning truffet af dets præsidium 
den 11. juli 1978 om i forventning om en forestående 
høring at pålægge Afdelingen for miljøbeskyttelse, 
sundhedsvæsen og forbrug at udarbejde en udtalelse og 
en beretning om emnet, 
under henvisning til udtalelse vedtaget af Afdelingen for 
miljøbeskyttelse, sundhedsvæsen og forbrug på mødet 
den 12. december 1978, 
under henvisning til mundtlig beretning aflagt af ordfø­
reren, fr. Heuser, 
under henvisning til forhandlingerne på den 164. ple­
narforsamling den 19. og 20. december 1978, mødet 
den 19. december 1978, og 
ud fra følgende betragtninger 
Formålet med Kommissionens forslag er at sikre de 
nødvendige finansielle midler til fortsættelsen af det 
flerårige forskningsprogram, der blev vedtaget den 
15. marts 1976; Det økonomiske og sociale Udvalg understregede i sin 
udtalelse af 27. november 1975 hensigtsmæssigheden i 
at yde en langt større finansiel støtte for at sikre pro­
grammets planmæssige gennemførelse; 
Det rådgivende Udvalg for Programforvaltning vedrø­
rende Miljøforskning finder det passende at udvide hele 
programmet således, som Kommissionen har foreslået, 
og anbefaler øget støtte — 
med 66 stemmer mod 6, mens 9 unlod at stemme 
VEDTAGET FØLGENDE UDTALELSE: 
1. Udvalget godkender Kommissionens forslag, da det 
mener, at det er endog bydende nødvendigt at fortsætte 
den allerede påbegyndte forskning samt at tage fat på de 
nye emner inden for det flerårige programs fire 
forskningsområder. 
2. Udvalget understreger navnlig den interesse, som det 
selv har vist for at undersøge visse skadelige stoffer, 
f.eks. asbest, hvorover det for tiden er ved at udarbejde 
en studie, der drejer sig om de helbreds- og miljømæs­
sige farer ved anvendelsen af dette skadelige stof. 
3. Udvalget gentager desuden sit krav om forskning på 
støjgeneområdet, navnlig i byerne, på arbejdspladserne 
og i rekreative områder. 
Nr. C 128/10 De Europæiske Fællesskabers Tidende 21. 5. 79 
4. Udvalget håber, at udvideken af støtten til 20,8 mio 
ERE til programmets gennemførelse er tilstrækkelig til 
en bedre dækning af behovene på forskningsområdet, 
således at man undgår, at der ved udvælgelsen af de 
aktioner, der ud fra et økologisk synspunkt ofte er 
meget værdifulde, hersker en for ringe fleksibilitet. 
5. Udvalget ser med tilfredshed på de i afdeling C 
»Gennemførelse« foreslåede foranstaltninger, som gør det muligt at træffe mere aktuelle projektrelaterede 
afgørelser samt inden for forskningsperioden at tilpasse 
programmet nye videnskabelige erfaringer. 
6. Endelig ønsker Udvalget generelt at understrege sin 
ofte fremsatte opfattelse, at det snarere drejer sig om at 
undgå enhver form for forurening ud over grænserne 
for det acceptable, og at forskningen på miljøbeskyttel­
sesområdet følgelig bør koncentreres om identifice­
ringen af generne, således at de kan bekæmpes effektivt. 
Udfærdiget i Bruxelles, den 19. december 1978. 
Formand for 
Det økonomiske og sociale Udvalg 
Fabrizia BADUEL GLORIOSO 
BILAG 
til Det økonomiske og sociale Udvalgs udtalelse 
Følgende afsnit i afdelingen udtalelse blev ændret efter vedtagelsen af et ændringsforslag under debat­
ten: 
Side 3 pkt. 6 
»Endelig ønsker afdelingen generelt at understrege Udvalgets ofte fremsatte opfattelse, at det snarere 
drejer sig om at undgå enhver form for forurening, og at forskningen på miljøbeskyttelsesområdet 
følgelig bør koncentreres om identificeringen af generne, således at de kan bekæmpes effektivt«. 
Resultatet af afstemmingen: 
50 stemte for, 31 stemte imod, 6 undlod at stemme. 
Udtalelse om »Forslag til Rådets direktiv om ændring af direktiv 77/101/EØF om handel 
med ublandede foderstoffer« 
Den tekst, som har været genstand for udtalelsen, er offentliggjort i De Europæiske Fælles­
skabers Tidende nr. C 294 side 4 af 8. december 1978. 
A. UDTALELSENS JURIDISKE GRUNDLAG 
Rådet besluttede den 6. december 1978 i medfør af artikel 47 og 198 i traktaten om opret­
telse af Det europæiske økonomiske Fællesskab, at høre Det økonomiske og sociale Udvalg 
om det nævnte emne.